Hvert år kårer det tyske campistforbund DCC - Deutsche Camping-Club - fem campingpladser til europas bedste. I år er hæderen nået til Nordjylland, hvor Jambo Feriepark i Saltum er blandt europas bedste pladser. - Det er kæmpe stort. Man kan kun få titlen én gang, så vi er rigtig stolte, siger direktør Karsten Egelund. Det er campingpladser i 27 lande, der kæmper om titlen, og kun én plads i hvert land kan få titlen hvert år. I bedømmelsen bliver der blandt andet lagt vægt på pladsens sanitetsforhold, køkkener, legepladser og generelle design.

Opsummering:
Jambo Feriepark i Saltum er kåret til en af europas bedste campingpladser.